ઇંગ્લૅન્ડના માન્ચેસ્ટરમાં મંગળવારે મૅચ યોજાઈ હતી. ન્યૂઝીલૅન્ડની ટીમ ટૉસ જીતને પ્રથમ બેટિંગ કરવાનો નિર્ણય લીધો હતો.

છેવટે બંને ટીમની પહેલીવાર સેમિફાઇનલમાં ટક્કર થઈ હતી. આ વર્લ્ડ કપમાં ભારતીય ટીમ ખિતાબ જીતવા માટે ફેવરિટ ગણાતી હતી, પણ ભારત હારી ગયું છે.

9 તારીખે મંગળવારે યોજાયેલી મૅચમાં ન્યૂઝીલૅન્ડે 46.1 ઓવરમાં 211 રન કર્યા હતા.

વરસાદ પડતાં મૅચ રોકાઈ હતી અને બીજા દિવસે એટલે કે બુધવારે 10 તારીખે ફરી રમાઈ હતી. 

બુધવારે ફરી મૅચ શરૂ થતા ન્યૂઝીલૅન્ડે આઠ વિકેટ ગુમાવીને ભારતને 240 રનનો ટાર્ગેટ આપ્યો હતો. 

વર્લ્ડ કપમાં અગાઉ ભારતની ન્યૂઝીલૅન્ડ સાથે લીગ મૅચ હતી, પરંતુ એ મૅચ વરસાદને કારણે શરૂ નહોતી થઈ શકી અને બંને ટીમને એક-એક પૉઇન્ટ મળ્યા હતા.

ઓપનિંગ જોડી નિષ્ફળ

ભારતીય ઓપનર બૅટ્સમૅન રોહિત શર્માએ આ વર્લ્ડ કપમાં સર્વશ્રેષ્ઠ પ્રદર્શન કર્યું છે. તેઓએ આ ટુર્નામેન્ટમાં સળંગ ત્રણ અને કુલ પાંચ સદી ફટકારી હતી.

રોહિત શર્મા પાસેથી ઘણા બધા વિશ્વવિક્રમો સ્થાપવાની તક હતી, પણ તેઓ સેમિફાઇનલમાં નિષ્ફળ નીવડ્યા. તો કે. એલ. રાહુલ પણ ચાલ્યા નહીં.

રોહિત શર્મા અને કે. એલ. રાહુલ એક-એક રન કરીને હેનરીની ઓવરમાં કૅચઆઉટ થયા હતા. બંનેના કૅચ લાથમે કર્યા હતા.

ઉલ્લેખનીય છે કે આઠ મૅચમાં 647 રન બનાવનાર ભારતીય બૅટ્સમૅન રોહિત શર્મા આ ટુર્નામેન્ટના સૌથી સફળ બૅટ્સમૅન રહ્યા હતા.

ત્રણ બૅટ્સમૅનના ત્રણ રન

તો ત્રીજા ક્રમે આવેલા ભારતીય કૅપ્ટન વિરાટ કોહલી પણ માત્ર એક રન બનાવી શક્યા હતા. વિરાટ કોહલી બોલ્ટની ઓવરમાં એલબીડબલ્યૂ (લેગ બિફૉર વિકેટ) આઉટ થયા હતા.

અમ્યાયરે તેમના આઉટ જાહેર કર્યા હતા. વિરાટે રિવ્યૂ લીધો હતો પણ રિવ્યૂમાં તેઓ આઉટ સાબિત થયા હતા.

અત્યાર સુધીની મોટા ભાગની મૅચમાં ઓપનિંગ જોડી તૂટ્યા બાદ વિરાટ કોહલી આવીને બાજી સંભાળી લેતા હતા.

બોલ્ટ અને હેનરીએ ઓપનિંગ સ્પેલ શાનદાર નાખ્યો હતો. ભારતની વિકેટ પડતાં બૅટ્સમૅન દબાણમાં આવી ગયા હતા અને તેમને વિકેટ સાચવવા સિવાય કોઈ આરો નહોતો.

3.1 ઓવર સુધીમાં ભારતની ત્રણ વિકેટ પડી હતી અને ચોથી વિકેટના રૂપમાં દિનેશ કાર્તિક 9.6 ઓવરમાં 25 બૉલમાં માત્ર એક કરીને શક્યા હતા.

તેઓએ પણ હેનરીની ઓવરમાં નીશમના હાથે કૅચઆઉટ થઈ ગયા હતા.

ધોનીના સ્થાને દિનેશ કાર્તિકનું આવવું ભૂલ?

ભારતીય ટીમ આમેય ઘણા સમયથી મજબૂત મિડલ ઑર્ડરની કમીનો સામનો કરી રહી છે. ત્યારે વિરાટ કોહલી આઉટ થયા બાદ મહેન્દ્રસિંહ ધોનીના સ્થાને દિનેશ કાર્તિકના આવવા પર પણ... \n\nમને ઉપરના લેખ માટે સારું શીર્ષક આપો.
વર્લ્ડ કપ : એ ટર્નિંગ પૉઇન્ટ્સ જેણે ભારતનું વિશ્વ ચૅમ્પિયન બનવાનું સપનું રોળ્યું